રંગીલા રાજકોટ શહેર હચમચાવતી ઘટના પોલીસ ચોપડે નોંધાઈ છે ગત રાત્રે એરપોર્ટ રોડ ઉપરથી ગરબીમાંથી ઘરે જતી 8 વર્ષીય માસુમ બાળકીનું અપહરણ કરી તેની સાથે દુષ્કર્મ થયાની ઘટના પોલીસ ચોપડે નોંધાયા બાદ શહેરભરનો પોલીસ કાફલો આ ગુનાનો ભેદ ઉકેલવા અને નરાધમને ઝડપી પાડવા ઊંધા માથે થઇ ગયો હતો દરમિયાન આઇવે પ્રોજેક્ટના સીસીટીવી કેમેરાની મદદથી વહેલી સવારે રૈયાના હિસ્ટ્રીશીટરને પોલીસે દબોચી લઇ કાયદાનું ભાન કરાવ્યું હતું અને ઓય માળી ઓય બાપા કરાવી દીધા હતા પોલીસે રાત ઉજાગરો કરી આરોપીની ઓળખ મેળવી હતી જેમાં નારધામનું હુલામણું નામ દાઝેલો હોવાનું જાણવા મળ્યા બાદ તેની ધરપકડ કરી પોલીસે રાહતનો શ્વાશ લીધો હતો સદ્નસીબે બાઈક કાદવમાં ફસાઈ જતા બાળકીનો જીવ બચી ગયો હતો આ ગુનાની તપાસ મહિલા પોલીસ સ્ટેશનના પીઆઇ સેજલ પટેલ કરશે તેવું પોલીસ કમિશ્નર મનોજ અગ્રવાલે જણાવ્યું હતું.